NÁRODNÁ RADA SLOVENSKEJ REPUBLIKY
VI. volebné obdobie
Číslo: CRD-1204/2015

1837
UZNESENIE
NÁRODNEJ RADY SLOVENSKEJ REPUBLIKY

z 24. júna 2015

k Vyhláseniu Národnej rady Slovenskej republiky k riešeniu migračných výziev, ktorým aktuálne čelí Európska únia (tlač 1628)

Národná rada Slovenskej republiky

s c h v a ľ u j e

            1. Vyhlásenie Národnej rady Slovenskej republiky k riešeniu migračných výziev, ktorým aktuálne čelí Európska únia, ako je uvedené v prílohe tohto uznesenia;

            2. podľa čl. 2 ods. 1 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie stanovisko Slovenskej republiky k problematike migrácie zaradenej do programu Európskej rady, ktorá sa uskutoční v dňoch 25. a 26. júna 2015, ako je uvedené vo Vyhlásení Národnej rady Slovenskej republiky k riešeniu migračných výziev, ktorým aktuálne čelí Európska únia.

     Peter  P e l l e g r i n i   v. r. 
       predseda
       Národnej rady Slovenskej republiky

Overovatelia:
Pavol  G o g a   v. r.
Viliam  N o v o t n ý   v. r.